**EELNÕU 2024/242**

 **KOMISJONID:**

|  |  |
| --- | --- |
| eelarve- ja arengukomisjon | X |
| hariduskomisjon |  |
| kultuuri- ja spordikomisjon |  |
| majandus- ja keskkonnakomisjon | JK |
| revisjonikomisjon |  |
| sotsiaalkomisjon |  |
| seeniorite nõukoda |  |
| noortevolikogu |  |

**VILJANDI LINNAVOLIKOGU**

**OTSUS**

29. veebruar 2024 nr

Nõusoleku andmine Pilu II liivakarjääri

keskkonnaloa muutmiseks

Pilu kinnistu (registriosa nr 93639) katastriüksustel 62904:001:0008 Pinska küla, Viljandi vald ja 89718:001:0010 Viljandi linn, on kehtiv maavara kaevandamise luba. Katastriüksustel asub Pilu liivamaardla Pilu II liivakarjäär.

Keskkonnaloa muutmist taotletakse, et viia kaevandamisluba vastavusse maavarade registris olevate kehtivate andmetega ning loa laiendamist taotletakse, et tagada ettevõtte põhitegevuseks (valmis betoonisegude tootmine) vajalik materjaliressurss ka lähitulevikus. Mikser OÜ hakkab Pilu II liivakarjääri materjali kasutama peaasjalikult ehitustegevuseks vajaliku betooni valmistamisel, samuti teedeehituseks.

Loa muutmist ja kaevandamisloa laiendamist taotletakse liivamaardla aktiivse tarbevaru plokile 6 ja 7 (kehtiv mäeeraldis hõlmab ehitusliiva aktiivse tarbevaru plokke 1 ja 2 ning täiteliiva aktiivse tarbevaru plokke 3 ja 4). Kehtival loal on mäeeraldise pindalaks 3,49 ha, mäeeraldis soovitakse laiendada 5,02 hektarile. Teenindusmaa pindalaks taotletakse 5,97 ha kehtiva 5,71 ha asemel. Taotletav mäeeraldis ning selle teenindusmaa kattuvad täielikult olemasoleva Pilu II liivakarjääri mäeeraldisega. Kaevandamise keskmiseks aastamääraks taotletakse 16 tuh m³ kehtival loal oleva 7 tuh m³ asemel. Keskkonnaloa kehtivusajaks soovitakse määrata 15 aastat (kehtiva loa lõpukuupäev 11.12.2030). Praeguse kaevandamisloa kehtivusaja jooksul ei ole võimalik kaevandatavat maavara Pilu II liivakarjääri piires täielikult ammendada ning kaevandamisloa kehtivusaega soovitakse pikendada. Kaevandamise jätkamine juba avatud ja kaevandamisega rikutud maa-alal on keskkonnasäästlikum kui täiesti uute alade kasutusele võtmine. Pilu II liivakarjääri kaevandamisloa laiendamine ja kehtivusaja pikendamine on kooskõlas juba avatud maardla maksimaalse võimaliku kasutamise eesmärgiga, tagades maavarade registris arvel oleva maavaravaru võimalikult täieliku väljamise minimaalsete kadude ja jääkidega.

Karjääri alale kujuneb kaevandamise järgselt veekogu pindalaga kokku ca 4,1 ha. Karjääri maa-ala korrastamise käigus tasandatakse karjääri nõlvad ja põhi.

Pilu II liivakarjääri kaevandamisel puudub oluline mõju Viljandi linna keskkonnale.

Maapõueseaduse § 49 lõike 6 ja kohaliku omavalitsuse korralduse seaduse §22 lõike 2 alusel Viljandi Linnavolikogu

**o t s u s t a b:**

1. Lubada Pilu II liivakarjääri keskkonnaloa nr VILM-039 muutmist.
2. Käesoleva otsusega mittenõustumisel võib esitada 30 päeva jooksul otsuse teatavakstegemisest arvates:

1) vaide Viljandi Linnavolikogule aadressil volikogu@viljandi.ee või Linnu tn 2, 71020 Viljandi;

2) kaebuse Tartu Halduskohtule aadressil trthktartu.menetlus@kohus.ee või Kalevi tn 1, 51010 Tartu.

1. Otsus jõustub teatavakstegemisest.

(allkirjastatud digitaalselt)

Helmen Kütt

linnavolikogu esimees

**Koostaja(d):** Marika Meos

**Esitatud:** 12.02.2024

**Esitaja:** Viljandi Linnavalitsus **Ettekandja:** Kalvi Märtin

**Lk arv:** 3

**Hääletamine:** nõudmisel

Seletuskiri

**Nõusoleku andmine Pilu II liivakarjääri keskkonnaloa muutmiseks**

Eelnõu eesmärk on saada Viljandi Linnavolikogu arvamus Mikser OÜ esitatud Pilu II liivakarjääri keskkonnaloa muutmise taotluse kohta.

Taotletav Pilu II liivakarjäär asub Viljandimaal Viljandi vallas Pinska külas ja Viljandi linnas Pilu II liivamaardla ehitusliiva aktiivse tarbevaru plokil 1 ja 2 ning täiteliiva aktiivse tarbevaru plokil 3, 4, 6 ja 7. Mäeeraldis hõlmab plokki 2, 3, 6 ja 7 osaliselt. Suurem osa liivakarjääri maast asub vallale kuuluval maal.

Mikser OÜ (registrikood 12596239) taotleb Pilu II liivakarjäär maavara kaevandamise loa VILM-039 muutmist vastavalt maapõueseaduse § 66 lõikele 4, samuti mäeeraldise laiendamist Pilu liivamaardla (maardla registrikaart 0261) aktiivse tarbevaru plokile 6 ja 7 ning kaevandamisloa kehtivusaja pikendamist vastavalt maapõueseaduse § 68 lõikele 1 ja § 67 lõikele 1: kaevandamisloa omaja materjali vajadustest lähtuvalt jätkub kaevandatavaid varusid Pilu II liivakarjääris vähem kui viieks aastaks ning praeguse kaevandamisloa VILM-039 kehtivusaja jooksul ei ole võimalik kaevandatavat maavara Pilu II liivakarjääri piires täielikult ammendada. Taotletava Pilu II liivakarjääri mäeeraldise pindala on 5,02 ha ja selle teenindusmaa pindala on 5,97 ha. Pilu liivamaardla ehitusliiva aktiivse tarbevaru (plokk 1 ja 2) maht on kokku 104 000 m³ ja täiteliiva aktiivse tarbevaru (plokk 3, 4, 6 ja 7) maht on kokku 404 000 m³. Taotletava Pilu II liivakarjääri kaevandatav ehitusliiva varu kogus on 62 000 m³ ja täiteliiva varu kogus 149 000 m³. Nõlvatervikusse jääva varu kogus on kokku 289 000 m³ (sh ehitusliiv 40 000 m³ ja täiteliiv 249 000 m³ ). Väljaspoole mäeeraldist jääva varu kogus on kokku 8000 m³ (sh ehitusliiv 2000 m³ ja täiteliiv 6000 m³ ).

Maastikupildi visuaalne muutumine on maavara kaevandamise juures paratamatu ning selle mõju on leevendatav ala kaevandamisjärgse korrastamisega, mis tulenevalt seadusandlikust korrast on kaevandajale kohustuslik. Karjääriala korrastatakse veekoguks, mäeeraldise veepealsed nõlvad ja mäeeraldise teenindusmaa korrastatakse rohumaaks. Valguse, soojuse, kiirguse ja lõhna reostust karjääri tegevusest ümbruskonnale ei kaasne. Keskkonnakaitse ning ohutustehnika nõuetest kinnipidamise korral ei kahjusta mäetööde tegemine Pilu II liivakarjääris oluliselt piirkonna ökoloogilisi tingimusi, ei avalda keskkonnale olulist mõju ning keskkonnamõju hindamine ei ole vajalik.

Kaevandatav varu asub nii ülal- kui allpool põhjavee taset. Pilu II liivakarjääris kaevandatakse veealust varu pika noolega ekskavaatoriga ilma veetaseme kunstliku alandamiseta ning vee välja juhtimiseta karjäärialalt. Kaevandamisel kasutatakse tehniliselt korras ning regulaarselt ülevaatusi läbivat tehnikat. Seega on välistatud kaevandamistegevusest tulenev negatiivne mõju põhjavee tasemele ja kvaliteedile Pilu II liivakarjääri lähipiirkonnas.

Kulu või tulu suurus linnale ei muutu.

(allkirjastatud digitaalselt)

Marika Meos

keskkonnaspetsialist